Fivavahana ao Okraina

Ny fivavahana ao Okraina dia anjakan' ny kristianisma izay mitana ny 85 % amin' ny mponina ao Okraina araka ny fanadihadiana tamin' ny taona 2022 nataon' ny Київський міжнародний інститут соціології  (anglisy: Kyiv International Institute of Sociology - KIIS). Ny 72 % amin' ny mponina no nilaza fa tsy nivadika tamin' ny Fiangonana Ôrtôdôksa Tatsinanana: 54 % amin' ny Okrainiana no nanambara fa nanaraka ny Fiangonana Ôrtôdôksan' i Okraina; 14 % no fantatra fa Kristiana ôrtôdôksa nefa tsy milaza ny fiangonana ivavahany; 4 % no ao amin' ny Patriarkatan' i Môskoa. Ny 9 % amin' ny Okrainiana dia nanambara fa nanokan-tena ho an' ny Eglizy Katôlika ao Okraina: 8 % Katôlika Grika Okrainiana ary 1 % Katôlika Latina. Ny 2 % amin' ny mponina no nanambara fa miray amin' ny fiangonana prôtestanta be mpanaraka, ary ny 2 % fanampiny dia manaraka sekta hafa amin' ny kristianisma.
vignette|338x338px|Fitsinjaràn' ny fivavahana tao Okraina tamin' ny fiandohan' ny taonjato faha-21.
Ny 10 % amin' ny Okrainiana no fantatra fa tsy mino an' Andriamanitra. Miaraka amin' ny kristianisma any Okraina izay mibahan-toerana, ny santionan' ny antontanisa maneho solontenan' ny mponina nohadihadin' ny KIIS tamin' ny taona 2020 sy 2021 ary 2022 dia nitatitra fa ny 0 % amin' ny mpamaly fanontaniana no nilaza ny fanarahany ny jodaisma na ny finoana silamo. Ny fanadihadiana tranainy nataon' ny Центр Разумкова / Tsentr Razumkov ("Ivontoerana Razumkov") tamin' ny taona 2018 dia nanombana ny Jiosy any Okraina ho 0,4 % amin' ny mponina, miaraka amin' ny vahoaka vitsy anisa 0,1 % manaraka ny hindoisma, ny bodisma ary ny paganisma (ny rôdnôvery). Araka ny fanadihadiana nataon' ny Razumkov tamin' ny taona 2000 sy ny fiandohan' ny taona 2010 dia nitoetra ho tsy miova ny taha toy izany nandritra ny folo taona farany, raha nihena avy amin' ny 76 % tamin' ny 2014 ho 70 % tamin' ny taona 2016 ary ho 72 % tamin' ny taona 2018 ny isan' ny mpino amin' ny ankapobeny.

Tamin' ny taona 2022, ny kristianisma dia natanjaka indrindra tany amin' ny faritra andrefana amin' i Okraina, izay onenan' ny ankamaroan' ny Katôlika Grika. Any amin' ny faritra afovoany sy atsimo ary atsinanana, ny Kristiana dia ampahany kely amin' ny fitambaran' ny mponina, indrindra fa any amin' ny faritra atsinanana indrindra ao Donbas. Ny fivavahana hafa any Okraina ankoatry ny kristianisma dia ny Rôdnôvery (fivavahana teratany slava), izay ahitana vondrom-piarahamonina miteny okrainiana sy rosiana (ny fikambanana rôdnôvery sasany dia miantso io fivavahana io hoe Ôrtôdoksia [uk] (okrainiana: Правосла́в'я / Pravoslávʺya), noho izany lasa mitovy anarana amin' ny fiangonana ôrtôdôksa kristiana).

Ny Tatara Krimeana manaraka ny finoana silamo dia ampahany betsaka amin' ny mponina ao Krimea, izay fizaràn-tany nofehezin' i Okraina talohan' ny taona 2014, saingy nanomboka tamin' io taona io dia no nofehezin' i Rosia. Tamin' ny taona 2016, tsy nisy an' i Krimea, izay nahitana ny Mozilmana 15 % amin' ny mponina tamin' ny taona 2013, i Donbas ihany no misy vondrom-piarahamonina mozilmana lehibe raha oharina amin' ny faritra okrainiana hafa (6 %).

Nanomboka tamin' ny nipoahan' ny ady tao Donbas tamin' ny taona 2014, nefa vao mainka nahery vaika kokoa nanomboka tamin' io taona io, dia nisy ny korontana teo amin' ny antokom-pivavahana mpomba ny Okrainiana sy mpomba an' i Rosia tao amin' ilay firenena.

Taorian' ny fanafihan' ny Rosiana an' i Okraina tamin' ny taona 2022, ny filohan' i Okraina Volodymyr Zelensky dia "nanao sonia didim-panjakana namoaka ny fanapahan-kevitry ny Filankevi-Pirenena momba ny Fiarovam-Pirenena mba hampiharana sazy manokana amin' ny solontenan' ny fikambanana ara-pivavahana mifandray amin' i Rosia". Ny governemanta okrainiana dia handinika manokana ny Fiangonana Ôrtôdôksa Okrainiana miakina amin' ny Patriarkatan' i Môskoa ary mandrara ny hetsika rehetra mifandraika amin' ny fombana an' i Rosia.

 Jereo koa 

 Kolontsaina ao Okraina

 Fiteny ao Okraina

Sokajy:Fivavahana ao Okraina